Source: https://www.riigiteataja.ee/akt/75997
Timestamp: 2020-07-13 03:14:29+00:00
Document Index: 5377016

Matched Legal Cases: ['§ 24', '§ 24', '§ 33', '§ 12', '§ 21', '§ 20', '§ 211', '§ 22', '§ 8', '§ 23', '§ 22', '§ 23', '§ 11', '§ 27', '§ 22', '§ 9', '§ 23', '§ 26', '§ 30', '§ 20', '§ 29', '§ 34', '§ 21', '§ 30', '§ 43', '§ 12', '§ 44', '§ 12', '§ 45', '§ 12', '§ 49', 'kohus ', '§ 12', '§ 49', '§ 50', '§ 9', '§ 13', '§ 30', '§ 53', 'kohus ', 'Kohus ', 'Kohus ', 'kohus ', 'kohus ', 'Kohus ', '§ 62']

Patendiseadus [terviktekst muudatustega kuni 16.06.98] – Riigi Teataja
Patendiseadus [terviktekst muudatustega kuni 16.06.98]
RT I 1998, 74, 1227
jõustumine 23.05.1994Muudetud järgmiste seadustega (vastuvõtmise aeg, avaldamine Riigi Teatajas, jõustumise aeg):
16.06.1998 (RT I 1998, 64/65, 1003) 25.07.1998
Muudatusi sisaldava paragrahvi lõpus sulgudes on viide seadusele (vastuvõtmise kuupäev), millega kehtestati praegune sõnastus. Terviktekst avaldatakse 16.06.1998 seaduse § 24 alusel.
Patendikaitset sätestatakse käesoleva seadusega, teiste seadustega ning nende alusel ja täitmiseks väljaantud Vabariigi Valitsuse ja ministrite määrustega. [26.06.1996]
PATENDIKAITSE JA PATENTSUS
(1) Leiutist kaitstakse patendiga, kui leiutis vastab käesoleva seaduse §-s 8 sätestatud patentsuse kriteeriumidele.
(2) Patendikaitse antakse leiutisele selle registreerimisega riiklikus patendiregistris käesolevas seaduses sätestatud korras. Leiutise registreerimist riiklikus patendiregistris mõistetakse patendi väljaandmisena. [16.06.1998]
(1) Leiutise objektiks võib olla seade, meetod, aine või mikroorganismi tüvi või nende kombinatsioon, samuti tuntud seadme, meetodi, aine või mikroorganismi tüve kasutamine uuel otstarbel.
(2) Leiutise objekt ei ole:
1) avastus, teadusteooria ja matemaatiline meetod;
8) taimesort ja loomatõug.
3) mikrolülituste topoloogiat.
4) [kehtetu -- 16.06.1998]
Leiutised liigitatakse rahvusvahelise patendiklassifikatsiooni Strasbourg'i kokkuleppe (RT II 1996, 4, 15) alusel vastuvõetud rahvusvahelise patendiklassifikatsiooni järgi. [16.06.1998]
(2) Leiutis on uus, kui see erineb tehnika tasemest. Tehnika tase määratakse kindlaks kogu teabe põhjal, mis on enne patenditaotluse esitamise kuupäeva või prioriteedinõude puhul enne prioriteedikuupäeva avalikkusele teatavaks saanud kirjaliku või suulise kirjeldamise kaudu, kasutamise läbi või mis tahes muul viisil. Uudsuse kindlaksmääramisel võetakse arvesse ka Patendiametile varem esitatud patenditaotluste ja kasuliku mudeli seaduse (RT I 1994, 25, 407; 35, õiend; 1996, 49, 953) kohaselt esitatud kasuliku mudeli registreerimise taotluste sisu vastavalt nende esitamise kuupäevale või prioriteedinõude puhul prioriteedikuupäevale tingimusel, et patenditaotlused on käesoleva seaduse § 24 järgi ja kasuliku mudeli registreerimise taotlused kasuliku mudeli seaduse § 33 järgi avaldatud.
(3) Tehnika taseme kindlaksmääramisel ei võeta arvesse teavet, mille on 12 kuu jooksul enne patenditaotluse esitamise kuupäeva või prioriteedinõude puhul enne prioriteedikuupäeva avalikustanud isik, kellel on käesoleva seaduse § 12 kohaselt õigus patendile, või muu isik, kes on saanud teabe mainitud isikult kas tema tahte kohaselt või vastaselt.
(5) Leiutis on tööstuslikult kasutatav, kui seda saab toota või kasutada majanduses. [16.06.1998]
(1) Patenditaotlus võib sisaldada ainult ühte leiutist või ühtse leiundusliku mõttega seotud leiutise objektide kombinatsiooni.
(2) Kui patenditaotlus sisaldab mitut üksteisest sõltumatut leiutist, võib patenditaotleja Patendiameti ettepanekul või omal algatusel need üksteisest eraldada ja esitada Patendiameti poolt määratud tähtaja jooksul iseseisvad patenditaotlused käesoleva seaduse §-de 19 ja 20 järgi.
(1) Patendikaitse ulatus määratakse kindlaks patendinõudluse sisuga. Patendinõudluse tõlgendamisel kasutatakse leiutiskirjeldust, jooniseid ja muud illustreerivat materjali.
(2) Patendinõudlus on leiutise, millele taotletakse patendikaitset, olemuse selge, täpne ja lühike sõnaline väljendus. Leiutise olemus esitatakse patendinõudluses leiutise oluliste tunnuste kogumina. Patendinõudlus on ühe- või mitmepunktiline.
(1) Prioriteet on esimesena patenditaotluse või kasuliku mudeli registreerimise taotluse esitanud isiku eelisõigus taotleda leiutisele patendikaitset. Esmase patenditaotluse või kasuliku mudeli registreerimise taotluse esitamise kuupäevast alates on mainitud isikul eelis teise isiku ees, kes esitab patenditaotluse sama leiutise kohta hiljem. Esmase patenditaotluse või kasuliku mudeli registreerimise taotluse Patendiametile esitamise kuupäev loetakse prioriteedikuupäevaks.
(2) Kui patenditaotlus on esitatud Patendiametile 12 kuu jooksul pärast esmase patenditaotluse või kasuliku mudeli registreerimise taotluse esitamise kuupäeva, võib prioriteedinõude esitamisel määrata prioriteedi:
2) esmase patenditaotluse või kasuliku mudeli registreerimise taotluse esitamise kuupäeva järgi tööstusomandi kaitse Pariisi konventsiooniga või Maailma Kaubandusorganisatsiooniga mitteühinenud riigis, kui see riik tagab samad tingimused Eesti Vabariigis esitatud esmasele patenditaotlusele või kasuliku mudeli registreerimise taotlusele.
(3) Patenditaotlusele, mis on esitatud leiutise olemust muutvate varasema patenditaotluse paranduste ja täienduste põhjal, võib prioriteedinõude esitamisel määrata prioriteedi nende paranduste ja täienduste Patendiametile esitamise kuupäeva järgi.
(4) Patenditaotlusele, mis on eraldatud varasemast patenditaotlusest, võib prioriteedinõude esitamisel määrata prioriteedi varasema patenditaotluse prioriteedikuupäeva järgi.
(5) Patenditaotlusele, mis on esitatud Patendiametile 12 kuu jooksul sama patenditaotleja poolt sama leiutise kohta, võib prioriteedinõude esitamisel määrata prioriteedi varasema patenditaotluse või kasuliku mudeli registreerimise taotluse esitamise kuupäeva järgi tingimusel, et varasemat patenditaotlust või kasuliku mudeli registreerimise taotlust ei ole avaldatud ja selle alusel ei ole esitatud prioriteedinõuet mõnele muule patenditaotlusele või kasuliku mudeli registreerimise taotlusele. Kui varasem patenditaotlus on menetluses, siis loetakse varasem patenditaotlus tagasivõetuks.
(6) Patenditaotlusele võib prioriteedinõude esitamisel määrata prioriteedi mitme varem esitatud patenditaotluse või kasuliku mudeli registreerimise taotluse esitamise kuupäeva järgi.
(7) Patenditaotleja peab esitama prioriteedinõude patenditaotluses. Prioriteedinõuet tõendavad dokumendid esitatakse kas patenditaotluses või nelja kuu jooksul patenditaotluse esitamise kuupäevast arvates. [16.06.1998]
PATENDI TAOTLEMISE ÕIGUS
(2) Kui leiutis on loodud lepingukohustuste või tööülesannete täitmisel, on õigus taotleda patenti ja saada patendiomanikuks autoril või muul isikul vastavalt lepingule või töölepingule.
(3) Ühisautorsuse korral kasutavad autorid kõiki autorsusest tulenevaid õigusi ühiselt, kui nende vahel ei ole sõlmitud kirjalikku kokkulepet, mis näeb ette teisiti.
(4) Kui kaks või enam isikut taotlevad patenti samale leiutisele üksteisest sõltumata ja autoritena on ära näidatud erinevad füüsilised isikud, siis loetakse autoriks see füüsiline isik, kes on näidatud autorina varem esitatud või varasema prioriteedikuupäevaga patenditaotluses, kui seda patenditaotlust ei ole tagasi võetud või Patendiamet ei ole seda tagasi lükanud.
(5) Ühel ja samal kuupäeval sama leiutise kohta esitatud või sama prioriteedikuupäevaga patenditaotluste puhul loetakse patendi väljaandmisel autoreiks nendes patenditaotlustes autorina näidatud füüsilised isikud.
PATENDIOMANIKU AINUÕIGUS
(1) Patendiomanik on isik, kellel on täielik õiguslik võim (ainuõigus) patendi üle. Patendiomanikul on õigus patenti vallata, kasutada ja käsutada ning nõuda kõigilt teistelt isikutelt nende õiguste rikkumise vältimist ja rikkumise tagajärgede kõrvaldamist.
(2) Patendiomanikuks loetakse isik, kelle kohta riiklikku patendiregistrisse on patendiomanikuna tehtud viimane kanne.
(3) Patendiomaniku ainuõigust võib piirata vaid käesoleva seadusega või teiste isikute õigustega.
1) vallata, kasutada või käsutada patenti;
2) valmistada, kasutada, levitada, müüa või pakkuda müügiks patendiga kaitstud tooteid või omandada (sh importides) neid tooteid eelnimetatud eesmärkidel;
(2) Toote puhul, mille valmistamise meetod on patenditud, loetakse patendiomaniku loata samasuguse toote valmistamist, kasutamist, levitamist, müümist, müügiks pakkumist või eelnimetatud eesmärkidel omandamist (sh importides) patendiomaniku ainuõiguse rikkumiseks, kui ei tõendata, et samasugune toode on valmistatud teistsugusel meetodil. [16.06.1998]
1) patenditud leiutise kasutamist teiste maade laevade pardal (keres, masinates, taglases, aparaatides jm varustuses), kui need laevad ajutiselt või juhuslikult asuvad Eesti Vabariigi vetes ja kui leiutist kasutatakse ainult laeva tarbeks;
3) patenditud leiutise kasutamist leiutist ennast puudutavates katsetustes;
4) patenditud leiutist sisaldava ravimi ühekordset valmistamist arstitähe alusel apteegis ja selle kasutamist;
5) patenditud leiutise eraviisilist kommertseesmärgita kasutamist, kui see ei kahjusta patendiomaniku huve;
PATENDITAOTLUS JA SELLE MENETLUS
(1) Patenditaotlus peab sisaldama järgmisi dokumente:
1) patendi saamise avaldus, milles on andmed patenditaotleja ja autori kohta ning leiutise nimetus;
2) leiutiskirjeldus, milles leiutise olemus on avatud nii täpselt ja selgelt, et vastava ala asjatundja võib leiutise teostada;
4) joonis või muu illustreeriv materjal, millele viidatakse leiutiskirjelduses;
5) mikroorganismi tüve deponeerimist tõendav dokument, kui leiutise objektiks on mikroorganismi tüvi või leiutis eeldab uue mikroorganismi tüve kasutamist;
6) leiutise olemuse lühikokkuvõte;
7) riigilõivu tasumist tõendav dokument;
8) volikiri, kui patenditaotlus esitatakse Eesti patendivoliniku kaudu.
(2) Nõuded patenditaotluses sisalduvate dokumentide vormi ja sisu kohta kehtestab Vabariigi Valitsus või tema poolt volitatud minister.
(3) Patenditaotlus esitatakse eesti keeles, välja arvatud leiutise olemuse lühikokkuvõte, mis esitatakse eesti ja inglise keeles. [16.06.1998]
(2) Patenditaotleja võib esitada patenditaotluse ning ajada patendi taotlemise ja patendi jõushoidmisega seotud asju ise või Eesti Vabariigis elukohta ja Eesti kodakondsust omava Eesti patendivoliniku (edaspidi patendivolinik) kaudu. Patendivoliniku volitused määratakse kindlaks patenditaotleja poolt antud volikirjas.
(3) Isikud, kelle elukoht või asukoht on väljaspool Eesti Vabariiki, ajavad Eesti Vabariigis patendi taotlemise ja patendi jõushoidmisega seotud asju ainult patendivoliniku kaudu. Patenditaotleja volitab patendivoliniku patenditaotluse esitamisel või kolme kuu jooksul patenditaotluse Patendiametisse saabumise kuupäevast arvates.
(4) Riigilõiv tasutakse patenditaotluse esitamisel või ühe kuu jooksul patenditaotluse Patendiametisse saabumise kuupäevast arvates.
(5) Üle 10-punktilise patendinõudluse puhul tasutakse alates 11. punktist iga järgmise punkti eest täiendav riigilõiv.
(6) Patenditaotluse esitamise korra kehtestab Vabariigi Valitsus või tema poolt volitatud minister. [16.06.1998]
§ 21. Patenditaotluse võtmine menetlusse
(1) Patendiamet kontrollib patenditaotluse saabumisel käesoleva seaduse §-s 19 ettenähtud dokumentide olemasolu.
(2) Patendiamet keeldub patenditaotlust menetlusse võtmast ja tagastab selle, kui:
1) puudub patendi saamise avaldus või selles ei ole nimetatud patenditaotlejat või patendi saamise avaldus ei ole esitatud eesti keeles;
2) puudub leiutiskirjeldus;
3) leiutiskirjeldus ei ole eesti keeles ja puudub tõlge ning seda ei ole esitatud kolme kuu jooksul pärast patenditaotluse Patendiametisse saabumist;
4) puudub joonis või muu illustreeriv materjal, millele viidatakse leiutiskirjelduses, ja seda ei ole esitatud kolme kuu jooksul pärast patenditaotluse Patendiametisse saabumist;
5) puudub riigilõivu tasumist tõendav dokument ja seda ei ole esitatud ühe kuu jooksul pärast patenditaotluse Patendiametisse saabumist;
6) ei ole täidetud käesoleva seaduse § 20 3. lõikes sätestatud nõudeid.
(3) Patenditaotluse tagastamisel makstakse riigilõiv tagasi.
(4) Patendiamet annab menetlusse võetud patenditaotlusele numbri ning teatab patenditaotlejale kirjalikult patenditaotluse esitamise kuupäeva ja patenditaotluse numbri.
§ 211. Patenditaotluste ja nende menetluse andmekogu, selle avalikkus ja teabe väljastamine
(7) Patenditaotluste ja nende menetluse andmekogu asutab Vabariigi Valitsus või tema poolt volitatud minister. [16.06.1998]
§ 22. Patenditaotluse eelmenetlus
1) patenditaotluse dokumentide vormi ja sisu;
2) leiutise objekti;
3) leiutise ühtsust.
(2) Patendiamet kontrollib prioriteedinõude olemasolul seda tõendavaid dokumente.
(3) Patendiamet teatab patenditaotluse dokumentide vormi ja sisu puuduste või patenditaotluse ekspertiisi takistavate muude asjaolude ilmnemisel nendest kirjalikult patenditaotlejale ning määrab tähtaja puuduste kõrvaldamiseks või selgituste andmiseks.
(4) Patendiamet määrab kindlaks patenditaotluse prioriteedikuupäeva.
(5) Patendiamet alustab ekspertiisi, kui patenditaotlus vastab käesoleva seaduse §-de 6, 7, 9 ja 19 sätetele.
(6) Patendiamet teeb patenditaotluse tagasilükkamise otsuse, kui leiutise objekt ei vasta käesoleva seaduse §-de 6 või 7 sätetele või patenditaotleja jätab patenditaotluse dokumentide vormi ja sisu puudused kõrvaldamata või selgitused andmata. Patendiamet teatab patenditaotlejale patenditaotluse tagasilükkamise otsusest kirjalikult.
(1) Patendiamet kontrollib ekspertiisi käigus leiutise vastavust patentsuse kriteeriumidele käesoleva seaduse § 8 järgi.
(2) Patenditaotleja võib esitada Patendiametile 1970. aasta 19. juunil Washingtonis sõlmitud patendikoostöölepingu (RT II 1994, 6/7, 21) artikli 15 5. lõike kohaselt nõude rahvusvahelist tüüpi otsingu tegemiseks. Patenditaotleja tasub nõude esitamisel riigilõivu ja rahvusvahelist tüüpi otsingu tasu.
(3) Patendiamet võib nõuda patenditaotlejalt suulist või kirjalikku selgitust ja patendinõudluse, leiutiskirjelduse, joonise või muu illustreeriva materjali ja leiutise olemuse lühikokkuvõtte parandamist või täiendamist. Patendiamet määrab selgituste andmiseks või paranduste ja täienduste esitamiseks tähtaja kahest kuust kuni kuue kuuni.
(4) Patendiametil on õigus nõuda patenditaotlejalt tema analoogsete patenditaotluste kohta teiste riikide patendiametite otsuste koopiaid ja vahetada teiste riikide patendiametitega teavet patenditaotluse kohta.
(5) Patendiamet teeb pärast patenditaotluse ekspertiisi lõpetamist patendi väljaandmise otsuse või keeldub patenti välja andmast, tehes patenditaotluse tagasilükkamise otsuse ning teatab sellest patenditaotlejale kirjalikult.
(8) Patenditaotluse avaldamise korra kehtestab Vabariigi Valitsus või tema poolt volitatud minister. [16.06.1998]
(2) Parandused ja täiendused muudavad leiutise olemust, kui need sisaldavad leiutise olulisi tunnuseid, mida ei olnud leiutiskirjelduses, joonisel või muus illustreerivas materjalis patenditaotluse esitamise kuupäeval.
(5) Pärast käesoleva seaduse § 23 5. lõike kohast Patendiameti otsust võib patenditaotleja teha patenditaotluses parandusi ja täiendusi kahe kuu jooksul nimetatud otsuse kuupäevast arvates, tasudes riigilõivu. Riigilõivu ei tasuta, kui parandus puudutab ilmseid kirja- ja arvutusvigu. Patendiametil on õigus esitatud paranduste ja täienduste alusel teha uus otsus.
(6) Patendiamet võib menetluse käigus patenditaotlejaga kooskõlastamata teha patenditaotluse dokumentides üksnes redaktsioonilisi parandusi. Leiutise olemuse lühikokkuvõtet võib muuta patenditaotlejaga kooskõlastamata.
(1) Patenditaotleja võib esitada patenditaotluse tagasivõtmise nõude ja võtta tagasi menetluses oleva patenditaotluse. Patenditaotluse dokumente ei tagastata.
1) kui patenditaotleja ei ole vastanud eelmenetluse käigus Patendiameti nõudmisele anda selgitusi või parandada või täiendada patenditaotluse dokumente kolme kuu jooksul käesoleva seaduse § 22 3. lõike kohaselt määratud tähtajast arvates;
2) kui patenditaotleja ei ole vastanud ekspertiisi käigus Patendiameti nõudmisele anda selgitusi või parandada või täiendada patenditaotluse dokumente käesoleva seaduse § 23 3. lõike kohaselt määratud tähtajaks;
3) kui patenditaotleja ei ole tasunud riigilõivu tähtajaks;
4) käesoleva seaduse § 11 5. lõikes sätestatud juhul.
§ 27. Patenditaotluse menetluse peatamine
(1) Kui patenditaotleja jätab eelmenetluse käigus käesoleva seaduse § 22 3. lõike kohaselt määratud tähtajaks vastamata, peatab Patendiamet patenditaotluse menetluse. Patenditaotluse menetlust jätkatakse, kui patenditaotleja vastab kolme kuu jooksul nimetatud tähtajast arvates ja tasub riigilõivu.
(2) Kui patenditaotluses on rikutud leiutise ühtsust, peatab Patendiamet patenditaotluse menetluse tähtajani, mis on määratud käesoleva seaduse § 9 2. lõike kohaselt patenditaotlejale iseseisvate patenditaotluste esitamiseks.
(3) Kui patenditaotleja on esitanud käesoleva seaduse § 23 2. lõike kohaselt nõude rahvusvahelist tüüpi otsingu tegemiseks, võib Patendiamet peatada patenditaotluse menetluse kuni nimetatud otsingu tulemuste saabumiseni Patendiametisse.
(4) Patenditaotluse menetluse peatamisest teatatakse patenditaotlejale kirjalikult.
(1) Patenditaotleja võib nõuda patenditaotluse menetluse taastamist, kui Patendiamet on lõpetanud patenditaotluse menetluse, lugedes patenditaotluse käesoleva seaduse § 26 3. lõike punktide 1 või 2 kohaselt tagasivõetuks tingimusel, et nimetatud sätetes loetletud toimingud jäid sooritamata vääramatu jõu või patenditaotlejast ja teda esindavast patendivolinikust sõltumatu muu takistuse tõttu.
(2) Patendiamet taastab patenditaotluse menetluse, kui patenditaotleja tõendab takistuse olemasolu ja sooritab ettenähtud toimingud kahe kuu jooksul pärast takistuse kadumist ja tasub riigilõivu.
(3) Patenditaotluse menetluse taastamise nõuet saab esitada ühe aasta jooksul sooritamata jäänud toimingu tähtajast arvates.
(4) Käesoleva paragrahvi 1., 2. ja 3. lõike sätted ei laiene käesoleva seaduse §-le 42.
§ 30. Patendiameti otsuste vaidlustamine patenditaotluse menetluse käigus
(1) Patenditaotleja võib vaidlustada Patendiameti otsuse kaubamärgiseaduse (RT 1992, 35, 459; RT I 1998, 15, 231) kohaselt moodustatud tööstusomandi apellatsioonikomisjonis (edaspidi apellatsioonikomisjon) või kohtus.
1) jätta kaebus rahuldamata ja Patendiameti otsus muutmata;
2) muuta või tühistada Patendiameti otsus ja teha uus otsus;
3) tühistada Patendiameti otsus ja kohustada Patendiametit menetlust jätkama.
(5) Kaebuse osalisel rahuldamisel määrab apellatsioonikomisjon tagastatava riigilõivu suuruse. [16.06.1998]
Patenditaotluse menetlus lõpeb patendi väljaandmise või patenditaotluse tagasilükkamisega. [16.06.1998]
RAHVUSVAHELINE PATENDITAOTLUS
(1) Rahvusvahelise patenditaotluse all mõistetakse 1970. aasta 19. juunil Washingtonis sõlmitud patendikoostöölepingu (edaspidi patendikoostööleping) alusel esitatud patenditaotlust.
(9) Patendikoostöölepingus ettenähtud tasude maksmise korra kehtestab Vabariigi Valitsus või tema poolt volitatud minister.
(10) Rahvusvahelise patenditaotluse Patendiametile esitamise korra kehtestab Vabariigi Valitsus või tema poolt volitatud minister. [16.06.1998]
(1) Rahvusvahelise patenditaotluse menetlusse võtmiseks peab patenditaotleja 20 kuu jooksul, arvates prioriteedikuupäevast, esitama Patendiametile rahvusvahelise patenditaotluse eestikeelse tõlke ja tasuma riigilõivu.
(2) Kui patenditaotleja on valinud 19 kuu jooksul, arvates prioriteedikuupäevast, Eesti Vabariigi rahvusvahelise eelekspertiisi tulemusi kasutavaks riigiks, peab ta käesoleva paragrahvi 1. lõikes nimetatud tõlke esitama ja riigilõivu tasuma 30 kuu jooksul prioriteedikuupäevast arvates.
(3) Patenditaotlejale võidakse põhjendatud juhtudel anda käesoleva paragrahvi 1. lõikes nimetatud rahvusvahelise patenditaotluse tõlke esitamiseks kaks kuud lisaaega, kui ta tasub tõlke esitamisel täiendava riigilõivu.
(4) Patenditaotleja võib kuue kuu jooksul, arvates rahvusvahelise patenditaotluse tõlke esitamise kuupäevast, täiendada ja parandada patendinõudlust, leiutiskirjeldust, joonist ja muud illustreerivat materjali tingimusel, et täiendused ja parandused ei muuda rahvusvahelises patenditaotluses selle esitamise kuupäeval avatud leiutise olemust.
(5) Kui patenditaotlejat peab esindama käesoleva seaduse § 20 3. lõike kohaselt patendivolinik, peab patenditaotleja volitama patendivoliniku enne kuue kuu möödumist käesoleva paragrahvi 1. või 2. lõikes sätestatud tähtajast.
2) patenditaotleja ei ole täitnud käesoleva paragrahvi 1., 2. või 3. lõikes sätestatud nõudeid;
3) patenditaotleja loobub rahvusvahelise eelekspertiisi nõudest või Eesti Vabariigi väljavalimise nõudest pärast käesoleva paragrahvi 1. lõikes sätestatud tähtaja möödumist;
4) patenditaotleja ei ole kinni pidanud käesoleva paragrahvi 5. lõikes kehtestatud nõuetest.
(11) Kui rahvusvahelise patenditaotluse menetlus on lõpetatud põhjusel, et patenditaotleja ei saanud sooritada temast sõltumatu vääramatu jõu või muu takistuse tõttu tähtaegselt mõnd vastuvõtva ameti, rahvusvahelise otsingu ametkonna, rahvusvahelise eelekspertiisi ametkonna või Rahvusvahelise Büroo poolt määratud toimingut, taastab Patendiamet rahvusvahelise patenditaotluse menetluse Eesti Vabariigis, kui patenditaotleja järgib käesoleva seaduse § 29 2. ja 3. lõike sätteid.
(5) Rahvusvaheliste patenditaotluste ja nende menetluse andmekogu asutab Vabariigi Valitsus või tema poolt volitatud minister. [16.06.1998]
RIIKLIK PATENDIREGISTER JA PATENDI VÄLJAANDMINE
§ 34. Riiklik patendiregister
(1) Riiklikku patendiregistrit (edaspidi register) peetakse leiutiste kohta, mis on tunnistatud patentsuse kriteeriumidele vastavaks.
(2) Registri vastutav ja volitatud töötleja on Patendiamet.
(3) Registri pidamist Patendiametis korraldab ja registrikanded teeb registrisekretär.
(4) Registrit peetakse kanderaamatuna paberkandjal. Registrit võib pidada arvutis, säilitades kanded väljatrükkidena.
(8) Registri pidamise põhimääruse kinnitab Vabariigi Valitsus. [16.06.1998]
(9) Registreering jõustub patendi väljaandmise teate Patendiameti ametlikus väljaandes avaldamise päeval. [16.06.1998]
(3) Teabe väljastamine registrist on tasuline, välja arvatud teabe väljastamine järelevalveõiguslikule riigiasutusele või kohtule. Teabe väljastamise eest tasutakse riigilõivu. [16.06.1998]
(2) Registrit säilitatakse alaliselt Patendiameti arhiivis. [16.06.1998]
Vastutava töötleja õigusvastase tegevuse tagajärjel tekkinud kahju hüvitab riik. [16.06.1998]
(5) Patendikirjelduse vorminõuded ja vormistamise korra kehtestab Vabariigi Valitsus või tema poolt volitatud minister. [16.06.1998]
(9) Patendikirja vorminõuded ning vormistamise ja väljaandmise korra kehtestab Vabariigi Valitsus või tema poolt volitatud minister. [16.06.1998]
PATENDI KEHTIVUS
(2) Patenditaotluse ja patendi jõushoidmiseks tuleb tasuda riigilõiv iga kehtivusaasta eest. Kehtivusaasta alguseks loetakse patenditaotluse esitamise kuupäev.
(1) Patendiomanik võib patendi kogu kehtivuse ajal nõuda muudatuste tegemist patendis. Muudatuste tegemise nõue esitatakse Patendiametile, tasudes riigilõivu.
(4) Patendiamet avaldab oma ametlikus väljaandes patendis muudatuste tegemise teate.
(5) Patendiomanik ei saa nõuda patendinõudluses patendikaitse ulatuse laienemist põhjustavate muudatuste tegemist, välja arvatud käesoleva paragrahvi 6. lõikes sätestatud juhud.
(6) Patendikaitse ulatuse laienemist põhjustavate ilmsete kirja- ja arvutusvigade parandamiseks võib patendiomanik esitada muudatuste tegemise nõude Patendiametile kahe aasta jooksul pärast patendi väljaandmise teate avaldamist.
(7) Käesoleva paragrahvi 6. lõikes sätestatud patendikaitse ulatuse laiendamine ei piira isikute õigusi, kes enne muudatuste tegemise teate avaldamist Patendiameti poolt olid oma majandus- ja äritegevuses võtnud arvesse esialgset patendikaitse ulatust.
Käesoleva seadusega ettenähtud juhtudel võetakse toimingute sooritamise, dokumentide väljastamise ning patenditaotluse ja patendi jõushoidmise eest riigilõivu vastavalt riigilõivuseaduse (RT I 1997, 80, 1344; 86, 1461; 87, 1466 ja 1467; 93, 1563; 1998, 2, 47; 4, 63; 23, 321; 36/37, 552 ja 553; 52/53, 771; 57, 859; 59, 941; 60, 951; 61, 979 ja 985; 64/65, 1004, 1005 ja 1008) sätetele.
[16.06.1998]
(1) Riigilõivu tasub patenditaotleja, patendiomanik või mõni muu isik, kes on huvitatud käesolevas seaduses ettenähtud toimingute sooritamisest, dokumentide väljastamisest või patenditaotluse või patendi jõushoidmisest. Kui patendi taotlemise, väljaandmise või jõushoidmisega seotud riigilõivu tasub teine isik, on vajalik kas patenditaotleja või patendiomaniku nõusolek.
(3) Tasutud riigilõivu ei tagastata, välja arvatud käesoleva seaduse § 21 3. lõikes ja § 30 4. ja 5. lõikes sätestatud juhud.
(1) Kehtivusaasta riigilõiv tuleb tasuda kuue kuu jooksul enne tasumistähtpäeva saabumist. Tasumistähtpäevaks loetakse selle kalendrikuu viimane päev, millal kehtivusaasta algab.
(3) Kehtivusaasta riigilõivu võib tasuda kuni kuus kuud pärast tasumistähtpäeva möödumist, tasudes täiendava riigilõivu.
(4) Patendiamet võib anda patenditaotlejale või patendiomanikule, kui ta on ühtlasi autor, esimese kuni viienda kehtivusaasta riigilõivu tasumiseks pikendust. Pikendustaotlus tuleb esitada Patendiametile enne vastava tasumistähtpäeva saabumist. Patendiameti otsus kehtivusaasta riigilõivu tasumiseks pikenduse andmise kohta on lõplik.
(5) Kui Patendiamet jätab pikendustaotluse rahuldamata ja tasumistähtaeg on möödunud, võib tasuda kehtivusaasta riigilõivu ilma täiendava riigilõivuta kahe kuu jooksul Patendiameti otsuse kuupäevast arvates. [16.06.1998]
PATENDIÕIGUSTE ÜLEMINEK
§ 43. Patendiõiguste üleminek õigusjärglasele
Patendiõigused, mis on patendiomanikul või isikul, kellel käesoleva seaduse § 12 kohaselt on õigus taotleda patenti, lähevad üle õigusjärglasele:
1) füüsilise isiku surma korral pärimise teel;
2) juriidilise isiku reorganiseerimisel või likvideerimisel reorganiseerimis- või likvideerimisotsuse või vastava lepingu kohaselt.
§ 44. Patenditaotluse üleandmine
(1) Isik, kellel on käesoleva seaduse § 12 kohaselt õigus taotleda patenti, võib selle õiguse üle anda teisele isikule kirjaliku lepinguga.
(2) Patendiametis menetluses oleva patenditaotluse üleandmisel esitab patenditaotleja Patendiametile patenditaotluse üleandmise notariaalselt tõestatud avalduse, tasudes riigilõivu.
§ 45. Patendi üleandmine
(1) Patendi üleandmine võib toimuda patendiomaniku loobumisel patendiõigustest ja patendi loovutamisel teisele isikule (patendi võõrandamine):
1) seoses majandus- või äritegevuse üleandmisega teisele isikule;
2) seoses patendi paigutamisega kapitalina ettevõtlusse;
3) muul põhjusel, mis ei ole seadusega vastuolus.
(2) Patendi üleandmisel käesoleva paragrahvi 1. lõikes sätestatud juhtudel esitab patendiomanik Patendiametile patendi üleandmise notariaalselt tõestatud avalduse, tasudes riigilõivu.
(3) Patendi võib patendiomanikult sundkorras ära võtta ja teisele isikule üle anda:
1) käesoleva seaduse § 12 sätete rikkumise korral kohtuotsusega käesoleva seaduse § 49 1. lõike kohaselt;
2) ettevõtte pankroti korral, kui patent arvatakse pankrotiseaduse (RT 1992, 31, 403; RT I 1997, 18, 302; 1998, 2, 46; 36/37, 552) kohaselt pankrotivara hulka;
3) kui patent oli koormatud pandiõigusega ja võlausaldaja nõuab panditud patendi pantijalt müügiks välja.
(4) Patendi üleandmisel käesoleva paragrahvi 3. lõikes toodud juhtudel esitab uus patendiomanik Patendiametile kohtuotsuse ärakirja või patendi üleandmist tõendava muu dokumendi, tasudes riigilõivu.
(5) Patent loetakse üleantuks registrisse kande tegemise kuupäevast. Registrikanne tehakse riigilõivu tasumist tõendava dokumendi Patendiametisse saabumise päeval. [16.06.1998]
(1) Patendiomanik (litsentsiaar) võib patenditud leiutise kasutamise või käsutamise õiguse litsentsiga osaliselt või täielikult üle anda teisele isikule (litsentsiaadile).
(2) Litsentsi andmisel sõlmitakse kirjalik litsentsileping, mille kohta teeb Patendiamet kande registrisse. Registrikanne tehakse riigilõivu tasumist tõendava dokumendi Patendiametisse saabumise päeval. Registreerimata litsentsileping on kehtetu.
1) patendiomanik ei ole leiutist Eesti Vabariigis kasutanud kolme aasta jooksul pärast patendi väljaandmise teate avaldamist või nelja aasta jooksul pärast patenditaotluse esitamist, kusjuures aluseks võetakse nendest kahest hilisem tähtaeg;
4) leiutise kasutamist nõuavad riigikaitse, keskkonnakaitse, tervishoiu ja teised Eesti Vabariigi olulised riiklikud huvid, sealhulgas leiutise kasutamise hädavajadus seoses loodusõnnetusega või muu erakorralise juhtumiga.
(6) Sundlitsents hakkab kehtima registrisse kande tegemise kuupäevast. Registrikanne tehakse riigilõivu tasumist tõendava dokumendi Patendiametisse saabumise päeval.
(7) Asjaolude muutumisel võib nii litsentsiaar kui litsentsiaat esitada kohtusse hagi sundlitsentsi tingimuste muutmiseks. [16.06.1998]
PATENDIÕIGUSTE VAIDLUSTAMINE JA KAITSE
(1) Vaidlused autorsuse üle lahendab kohus pärast patendi väljaandmist.
(2) Füüsiline isik, kes leiab, et tema käesoleva seaduse § 12 1. või 2. lõikes sätestatud õigusi on rikutud, või tema õigusjärglane võib esitada patendiomaniku vastu kohtusse hagi oma autorsuse tunnistamiseks.
(3) Autorsust võib vaidlustada patendi kehtivuse ajal.
§ 49. Patendiomaniku vaidlustamine
(1) Isik, kes tõendab, et õigus patendile kuulub temale, võib ühe aasta jooksul patendi väljaandmise teate avaldamise kuupäevast või patendiõiguste ülemineku puhul selle asjaolu ilmnemise kuupäevast arvates esitada patendiomaniku vastu kohtusse hagi patendi äravõtmiseks.
(2) Käesoleva paragrahvi 1. lõike kohaselt esitatud hagi rahuldamise korral võib kostja, kes on leiutist kasutanud või teinud selleks olulisi ettevalmistusi, taotleda leiutise kasutamist tasu eest või tasuta ka pärast patendi äravõtmist tingimusel, et leiutise kasutamise iseloom ei muutu.
§ 50. Patendi vaidlustamine
(1) Iga isik võib üheksa kuu jooksul, arvates patendi väljaandmise teate avaldamise kuupäevast, esitada kirjaliku kaebuse patendi väljaandmise õiguspärasuse kohta apellatsioonikomisjonile, tasudes riigilõivu, või hagi kohtusse.
(2) Kaebuse aluseks võivad olla järgmised väited:
1) patendi väljaandmisel on rikutud käesoleva seaduse §-de 6, 7 või 8 sätteid;
3) patendiga kaitstud leiutis, sealhulgas käesoleva seaduse § 9 2. lõike kohaselt esialgsest patenditaotlusest eraldatud leiutis, ei vasta esialgses patenditaotluses avatud leiutise olemusele.
(3) Apellatsioonikomisjon vaatab kaebuse läbi ja teeb otsuse patendi täieliku või osalise tühistamise või patendis muudatuste tegemise kohta või jätab kaebuse rahuldamata.
(4) Apellatsioonikomisjoni otsusega mittenõustumisel võib kaebuse esitanud isik või patendiomanik selle vaidlustada, esitades kohtule hagi kolme kuu jooksul apellatsioonikomisjoni otsuse kuupäevast arvates.
(5) Patendiamet teeb apellatsioonikomisjoni või kohtu otsuse põhjal kande registrisse ja avaldab oma ametlikus väljaandes patendi tühistamise või patendis muudatuste tegemise teate.
(1) Leiutise autor võib aegumiseta esitada kohtusse hagi käesoleva seaduse § 13 7. lõikes sätestatud õiguste rikkumise korral ja muude autorsusest tulenevate mittevaraliste vaidluste lahendamiseks.
(1) Patenditaotleja võib käesoleva seaduse § 30 kohaselt esitada Patendiameti otsuse peale kaebuse apellatsioonikomisjonile või kohtusse hagi kahe kuu jooksul otsuse kuupäevast arvates.
(2) Apellatsioonikomisjoni otsusega mittenõustumisel võib patenditaotleja selle vaidlustada, esitades kohtusse hagi kolme kuu jooksul otsuse tegemise päevast arvates.
§ 53. Patendiomaniku õiguste kaitse
(1) Patendiomanik võib esitada kohtusse hagi:
1) ainuõiguse rikkumise lõpetamiseks, selle kordumise tõkestamiseks ja ainuõiguse rikkumise eelse olukorra ennistamiseks;
2) ainuõiguse rikkumisega tekitatud kahju hüvitamiseks;
3) sundlitsentsi tühistamiseks või selle tingimuste muutmiseks;
4) litsentsilepingust tulenevate vaidluste lahendamiseks;
5) Patendiameti ja apellatsioonikomisjoni otsuste vaidlustamiseks.
(2) Isik, kes süülise käitumisega on rikkunud patendiomaniku ainuõigust, kannab seaduses ettenähtud juhtudel haldus- või kriminaalvastutust.
(3) Isik, kes süülise teoga on rikkunud patendiomaniku ainuõigust ja tekitanud talle varalist kahju, on kohustatud kahju hüvitama. Leiutise heauskse kasutamise puhul võib kohus määrata hüvitise mitte rohkem kui hagi esitamisele eelnenud viie aasta jooksul tekitatud kahju ulatuses.
(4) Patendiomanikul on õigus esitada hagi kolme aasta jooksul, arvates ajast, millal ta sai teada ainuõiguse rikkumise toime pannud isikust.
(5) Ajutise kaitse ajal toime pandud ainuõiguse rikkumise puhul tuleb hagi esitada käesoleva paragrahvi 4. lõikes toodud tähtajaks või ühe aasta jooksul patendi väljaandmise teate avaldamise kuupäevast arvates, kusjuures aluseks võetakse hilisem tähtaeg.
(1) Isik, kes heauskselt kasutas leiutist enne patenditaotluse esitamist, võib esitada patendiomaniku vastu kohtusse hagi varemkasutamisõiguse tunnistamiseks.
(3) Isik, kes kasutab leiutist litsentsilepingu alusel (litsentsiaat), võib esitada kohtusse hagi litsentsilepinguga seotud vaidluse lahendamiseks.
(4) Kui litsentsilepingus ei ole ette nähtud teisiti, võib litsentsiaat esitada hagi ka patendiomaniku ainuõiguse rikkumise korral teiste isikute poolt. Hagi esitamise soovist on litsentsiaat kohustatud eelnevalt teatama patendiomanikule. Teatamiskohustus loetakse täidetuks, kui teade on saadetud patendiomanikule tähtkirjaga litsentsilepingus märgitud aadressil või patendiregistrisse kantud aadressil.
(5) Iga isik võib kahtluse korral, et tema tegevus võib rikkuda patendiomaniku ainuõigust, esitada kohtusse hagi patendiomaniku vastu tunnistamaks, et patendi olemasolu ei takista tema majandus- või äritegevust.
(1) Patendivaidlusi arutatakse sätestatud juhtudel apellatsioonikomisjonis ja kohtus.
(2) Käesolevas seaduses tähendatud hagid alluvad Patendiameti asukoha järgsele kohtule.
(3) Kohus arutab patendivaidlusi tsiviilkohtupidamise seadustikus (RT I 1993, 31/32, 538; 1994, 1, 5; 1995, 29, 358; 1996, 3, 57; 42, 811; 1997, 87, 1466; 1998, 43--45, 666) sätestatud korras, arvestades käesoleva seadusega kehtestatud erisusi.
(4) Kohus võib keelduda hagiavalduse menetlusse võtmisest, kui see sisaldab ainult kaebust, mida käesoleva seaduse kohaselt lahendab apellatsioonikomisjon, ja kaebus on apellatsioonikomisjoni poolt eelnevalt läbi vaatamata.
(5) Apellatsioonikomisjon arutab temale esitatud kaebusi käesoleva seaduse alusel apellatsioonikomisjoni põhimääruses sätestatud korras.
(3) Kostja esitatud tõendeid, mis sisaldavad tema tootmis- või ärisaladust, võib avalikustada vaid kostja nõusolekul. [16.06.1998]
(2) Ainuõiguse rikkumise lõpetamiseks esitatud hagi arutamise ajaks võib kohus hageja palvel jätkuva rikkumise tõkestamiseks määrata, et patendiomaniku loata valmistatud patendiga kaitstud toode või ese, mille kasutamisega rikutakse patendiomaniku ainuõigust, kõrvaldatakse käibest. Vajadusel võib kohus nõuda hagejalt tagatist kostjale kahju hüvitamiseks hagi rahuldamata jätmise korral.
(1) Patendivaidluste arutamisel kohtus võib kolmanda isikuna protsessis osaleda Patendiamet.
(2) Kohus saadab Patendiametile patendivaidluses tehtud kohtuotsuse ärakirja teadmiseks ka siis, kui Patendiamet ei ole osalenud protsessis.
(1) Patendivaidluste lahendamisel võib peale tsiviilkohtupidamise seadustiku §-s 81 nimetatud isikute olla kohtus esindajaks ka patendivolinik.
(2) Patendivoliniku volitusi tõendavad patendivoliniku tunnistus ja kliendi volikiri.
(3) Kui hageja on isik, kelle elukoht või asukoht on välisriigis, peab ta kohtu teadete, kutsete ja dokumentide vastuvõtmiseks volitama oma esindajaks füüsilise isiku, kelle elukoht on Eesti Vabariigis.
LEIUTISE PATENTIMINE VÄLISRIIKIDES
§ 62. Seaduste kehtetuks tunnistamine
Eesti NSV tsiviilkoodeksi V osa §-d 521--523 ja VI osa §-d 524--530 tunnistatakse kehtivuse kaotanuks.